JohanHeinsen/ENO huggingface dataset:
Aarhuus Stifts-Tidende, 1824-02-03
Man har den sørgelige og tilforladelige Efterretning, at der skal herske en epidemisk Sygdom i Sielland især i Omegnen af Nestved og Slagelse. Den yttrer sig som en Art Skarlagensfeber og skal i 2 Dage have bortrevet 40 Mennesker af Bønderne paa Grevskabet Bregentved. Koppesygdommen her i Hovedstaden, synes nu at aftage. Af vor ved sin Jver for at standse denne smitsomme Sygdom, som i saa mange andre Henseender saa høit fortjente Læge, Professor Wendt, Ridder og Dannebrogsmand, kan i næste Maaned ventes er lidet Skrift om Børnekopperne og deres Yttringer i denne nye Afart.
Aarhuus Stifts-Tidende, 1824-02-03
Jfølge Placat for Hertugdømmene Slesvig og Holsteen, af 7de dennes anordnes, at naar Varer anholdes, som ved Grændsetoldstedet eller det første Toldsted ere aldeles fortiede, skal der, for tillige at have fordulgt Connossementerne og Fragtbreve, foruden Straffene efter Toldforordningen af 8de Juli 1803, erlægges en Mulct af 50 Procent af Varernes Værdie.
Aarhuus Stifts-Tidende, 1824-02-03
Lieutenant Frederiksen af Helsingøers Brandkorps er, for at have reddet Ritmester Rahtsteds J Aars gamle Søn fra at drukne, bleven hædret med den for Druknedes Redning bestemte Medaille.
Aarhuus Stifts-Tidende, 1824-02-03
Classelotteriets to sidste Præmier kom her til Aarhuus, nemlig: paa Amben 72-190, 300 Rbd. hos Gjern, og 72-221, 500 Rbd. hos L. Jørgensen.
Aarhuus Stifts-Tidende, 1824-02-03
Khvns Torvepriser den 30te Januar: Rug, 2 Rbd. 4 Mk. a 2 Rbd. 5 Mk. Tdn. Hvede, 4 Rbd. 3 Mk. a 5 Rbd. Byg, 2 Rbd. a 2 Rbd. 1 Mk. 8 s. Havre, 1 Rbd. 3 Mk. a 1 Rbd. 4 Mk. 8 s., Tønden.
Aarhuus Stifts-Tidende, 1824-02-03
Oldesloe den 9de Januar. Vor afdøde Borgemester, Etatsraad Deckeres Liigbegjængelse igaar Aftes var et rørende Beviis paa Erkjendelsen af hans almeennyttige Fortjenester. Stadens civile Embedsmænd bare Kisten til Graven, og et følge af henved 300 Personer i fulgte uindbudne. Gaderne, Kirkegaarden og Kirken vare oplyste, en høitidelig Musik opførtes i Kirken, hvor den værdige Pastor Mommesen holdt en ypperlig Liigtale. Uagtet den store Trængsel af en utallig Mængde Mennesker fra Byen og Omegnen blev denne Sørgefest dog ikke afbrudt ved den mindste Uorden, og saaledes udtalte sig ogsaa herved den almindelige Agtelse som Enhver ydede denne Stadens Sorg.
Aarhuus Stifts-Tidende, 1824-02-03
Dødsfald. Cancellieraad Kiøbye, Frue Professorinde Clemens fød Rees, Artillerielieutnant v. Kaschau, Krigsassessor Frode Fredegode Rothe, Jfr. Sophie Due Lærer ved Døvstumme-Jnstituttet Almahv Castberg, Alle Khvn. Toldkasserer Mahler i Ringsted; Overkrigskommissair Dahlstrøm i Kjøge.
Aarhuus Stifts-Tidende, 1824-02-03
Khvns. Kours, den 30te Jan. 249. - Specier 14 Rbmk. 15 s. a 15 Rbmk. Obligationer 79. a 80. Norske Sedler 15 3/4 a 16.
Aarhuus Stifts-Tidende, 1824-02-03
Aarhuus. Hs. Majestæt Kongens Fødselsdag høitideligholdtes her ved Militairparade, en festlig Sammenkomst i Polyhymnia, Bal, Skuespil og Sange, Alt under lydelige Ønsker for den elskede Landsfaders Held.
Aarhuus Stifts-Tidende, 1824-02-03
Befordringer og Afgang. Lærer i det tydske Sprog ved Landkadetkorpset, Be Matthiesen, udnævnt til Professor med Rang 6 Cl. No. 4, Lieutn L. Aubert til Kammerjunker; Auscultant i Rentekammeret, Kammerjunker F.v. Benzon til Amtmand over Landskabet Fehmern; Auscultant, Kammerjunker W. v. Kardorff til Amtmand i Cismar Amt; Cand theol. H. Lund beskikket til personel Capellan hos Amtsprovsten for Hundberg m. fl. H. i Thisted Amt; Cand. theol. Tang til perion. Capellan hos Amtsprovsten for Malt og fl. H. i Ribe Amt.
Aarhuus Stifts-Tidende, 1824-02-03
Bekiendtgiørelser. Det behagede det alvise Forsyn den 31te Januar ved Døden at bortkalde fra mig og 2de smaae Børn, min inderligelskede og uforglemmelige Kone, Kirstine, Køncke fød Røgind, efter et Aars Brystsvaghed og 8 1/2 Aars lykkeligt Ægteskab, i hendes Alders 29de Aar. Hvilket herved sørgeligst bekiendtgiøres for fraværende Slægt og Venner. Aarhuus, den 2den Febr. 1823. C. F. Køncke, Skomagermester.
Aarhuus Stifts-Tidende, 1824-02-03
Bekjendtgjørelse fra det landocconomiske Selskab i Veile Amt.
Aarhuus Stifts-Tidende, 1824-02-03
Det landsconomiske Selskab i Veile Amt, bringer herved til offentlig Kundskab, at det til Landvasenets Forfremmelse, udsætter 4 Pra mier paa 20 til 40 Spee cier hver, som det i en Række af 5 til 6 Aar, udlover r til de samme 4 Bønder af Amtet, som efter fori udgaaende Valg af Selskabet, forpligter sig til at indføre en Driftsmaade overeensstemmende med de neden, staaende Betingelser, hvorved forstaaer sig, at de som have det største Areal, og indgaae de vanskeligste Forpligtelser, naturligviis erholde de største Præmier. De Dyrkningsmaader Selskabet agter at belønne ere: 11) Vexelbrugen, det vi sige Dyrkningen af Kartofler, Vikker, Ærter, Spergel, Boghvede m.m., i Forening med den egentlige Kornavl, saaledes at aldrig følger to Gange langstraaet Sæd i Træk men Afvexling i Forening med de forannævnte Vexter, finder Sted. Dernæst heel eller halv Staldfodring, og endelig Jordernes Nedlaggelse til Hvile kort efter at der har været gjødsket; dog forstaaer sig med Klever, naar Jorden er skikket dertil. Det overskaarne Kobbelbrug, altsaa reen Brak, i det mindste 4 Gange pløiet, ikke meere end to langstraaede Sædarter efter hverandre, hvorpaa maae følge en Mellemsæd som Ærter, Boghvede, Vikker, Spergel eller Kartofler førend paany tør tages Sæd igjen. Jorderne hvile som sædvanlig, men Klever maae saaes hvor det er gjørligt. At heel eller halv Staldfordring, ogsaa her er anvendelig, forstaaer sig selv. De Bønder som attraae at nyde den Understøttelse Selskabet saaledes her tilbyder dem, maae allerede paa en eller anden Maade have udmærket sig, som gode Agerdyrkere, sædelige og dristige Mænd, og deres FormuesOmstændighed være af den Beskaffenhed, at de, i Medfør af Tidsomstændighederne, maa ansees at kunne bestaae.
Aarhuus Stifts-Tidende, 1824-02-03
De Ansøgninger, som i denne Anledning indkomme, maa være indsendte til Selskabets Præsident inden 1ste April d. Aar, og indeholde en nøiagtig Fortegnelse over Jordernes Beskaffenhed, Gaardenes Omfang, den Dyrkningsmaade man før har fulgt, samt et Forslag, til den Drift man, ifølge ovenstaaende, ønsker at indføre. Endelig maa Ansøgningen attesteres af 3 troværdige Mænd, hvoraf den ene bør være Stedets Præst. Veile, den 29de Januar 1824. som p. t. styrende Præsident, Treschow.
Aarhuus Stifts-Tidende, 1824-02-03
Natten mellem den 14de og 15de dennes opstod i Natten mellem den 14de og 15de dennes opstod i Bogense Kjøbstæd en pludselig Jldebrand, der i 4 a 5 Timer gjorde 5 Familier huusvilde; deres Gaarde brændte saa godt som reent af; det meste af deres Jndboe, alt indavlet Korn, tilligemed 30 Køer og 12 Heste blev et Rov for Luerne, og med Nød og Neppe reddede de selv Livet. Jngen af dem havde assureret det mindste af deres Jndboe, og da deres Næringsdrivt nu gandske ligger hen, maa deres Tab ansees for uopretteligt, saafremt ei hjelpsomme Medmennesker beredvilligen række dem Haanden. Med Haab og Tillid tilkjendegives det derfor, at Søekrigscommissair Storm og Fuldmagtig Callesen, begge i Aarhuus, godmodigen have paataget sig at indsamle de Bidrag, som medlidende Menneskevenner der og i Omegnen ville afgive til de ulykkelige Brandlidte. Bogense den 30te Januar 1824. Hertz, Byfoged.
Aarhuus Stifts-Tidende, 1824-02-03
Da Told- og Consumtionsbetient Mussmann har udspredt det Rygte at have seet et Særsyn i Fredagsaftes under mit Pakhuus ved Aaen, saa finde jeg det rigtigst at tilkiendegive det ærede Publicum, at det hele bestod i, at En af mine Lærredrenge, som var beladt med Utøi i høieste Grad, blev, ved en Andens Hielp vasket, en 3die at holde Lyset, om Aftenen Kl. mellem 9 og 10, og at saadant skeete uden mit Vidende. Dette formener jeg er nok for den Veltænkende, og den Mistroiske henvises til Politieprotokollen, hvor den sikkreste Efterretning erholdes. Aarhuus, den 2den Febr. 1824. M. G. Kempel. Paa Grund af at det ved 3die Auction, den 15de de, over Væver Hoppensitzs Sted paa Fiskergade skedte Bud ikke blev approberet, men nye Auction begjært, berammes saadan Auction herved til at afholdes: i Stedet: Fredagen den 6te Februar førstk. om Formiddagen Kl. 11. Hvilket herved bekjendtgjøres. Aarhuus, den 28de Jan. 1824. Fleischer.
Aarhuus Stifts-Tidende, 1824-02-03
Da Frue Georgine Mouritzette Frideel af Horsens, agter at søge Ægteskabet med hendes, i Henseende til Bord og Seng, separerede Mand, Krigsassessor Adam Fridel, ophævet, saa bliver, paa Grund af det Kongelige Danske Cancellies Skrivelse af 20de Decbr. 1823. Krigsassessor Adam Friddel, med 6 Ugers Varsel, at regne fra den Tid denne Jndkaldelse 3de Gange efter hinanden har været indrykket i den danske Statstidende og Aarhuus Stiftstidende, herved indkaldt, at melde sig for Magistraten i Horsens, for at erklære om han agter fremdeles at leve i Ægteskab med fornævnte sin Hustrue. Horsens, den 28de Januar 1824. N. C. Schmidt.
Aarhuus Stifts-Tidende, 1824-02-03
Atter er jeg forsynet med forskjellige nye NB. mukke Mønstre af mine Bomuldstøier, til betydeligt nedsatte Priser. Carl J. Wulff. Da jeg til Foraaret har ifinde at forene et Strømpevæverie med mit Bomuldstøifabrik, saa kunne nogle Svende til bemeldte Tid faae Arbeide hos mig. Tillige vil jeg foreløbig tilkjendegive, at naar bemeldte Strømpevæverie er sat igang, vil Enhver kunne faae deres Garn hos mig forfærdiget til Strømper efter eget Tykke. Aarhuus, den 1ste Febr. 1824. Carl J. Wulff.
Aarhuus Stifts-Tidende, 1824-02-03
Hos undertegnede kan bekommes extra fiin Rakitsker Hør & Abrands dito, Hamp og Hampeblaar, brunsviger Humle, dobbelte og enkelte Jernplader, mastrichter Saalelæder i hele & halve Huder og mindre Dele, grøn Sæbe i Fjerdinger & Ottinger, gode Spegesild m.m., til de billigste Priser muligt. Aarhuus, den 3die Februar 1824. Joh. Helt, paa Rosensgade.
Aarhuus Stifts-Tidende, 1824-02-03
Amerikanske Bavianier=Hatte, ganske nyopfundne, samt alle Sorter extra fine braband ter og franske gebørstede, heel- og halvsine Harehaars, Kamelhaars og Uldhatte, forskjellige Sorter Dame= og Børnehatte, sælges til de billigste Priser paa Hattefabrikken. Sammesteds kjøbes Hareskind til de allerhøieste Priser af J. Hirsch.
Aarhuus Stifts-Tidende, 1824-02-03
J Gaarden No. 77 ved det lille Torv her i Byen, er for en eller to Personer, en Boutik med 2de Værelser og Kielder at faae til Leie, de som ønske samme vilde behage at henvende sig til Farver Jahnsen i Aarhuus.
Aarhuus Stifts-Tidende, 1824-02-03
Til næstkommende 1ste Mai kan erholdes tvende meget smukke Værelser og et Kammer til Leie, paa en Gaard imellem Colding, Veile og Fridericia, hvis Kosten forlanges kan den og faaes paa Gaarden. Man behager desangaaende at henvende sig til UnderDonsgaard pr. Colding. tegnede. C. Buch.
Aarhuus Stifts-Tidende, 1824-02-03
Fra Aarhuus Havns Materialhuus er nyligen borttaget eller bortstiaalet 3 Jernstænger og 3 Mokkerter, hvilke sidste ere stemplede A. A. H. Den eller de som samme Redskaber maatte faldbydes, eller som kunde opgive hvor samme befindes, anmodes herved om at give det tilkiende for Havnecommissionen eller Havnefogden mod en passende Douceur. Aarhuus, den 29de Jan. 1824. Røgind.
Aarhuus Stifts-Tidende, 1824-02-03
Udgives 3de Gange ugentlig af A. F. Elmquist.
Aarhuus Stifts-Tidende, 1824-02-05
No. 17. Aar 1824. den 5te Februar. Torsdagen. med Brevposterne Den til Forsendelse. privilegerede. Kongelig allernaadigst. liediedindr.
Aarhuus Stifts-Tidende, 1824-02-05
Aarhuus.
Aarhuus Stifts-Tidende, 1824-02-05
Fædrelandet. Hs. Majestæt Kongen har allernaadigst skjænket 200 Favne Brænde til Kjøbenhavns Huusarme. Hs. Majestæt Dronningen har i Anledning af Sin høie Gemals Fødselsdag allernaadigst lade opklæde 50 fattige Børn. Grev Holstein til Holsteinborg har udgivet nogle Betragtninger over Landmandens og især Godseiernes nærværende Stilling. Skriftet sælges til Fordeel for Missionsvæsenet.
Aarhuus Stifts-Tidende, 1824-02-05
Aalborg. Vor dyrebare Konges Fødselsdag, den 28de Januar, høitideligholdtes med den samme Enthusiasme, den samme inderlige Hengivenhed, den Stiftstaden aldrig har undladt at yde Monarken og det elskede Kongehuus. Festen forkyndtes ved Dagsgryn, med 27 Kanonskud. Om Middagen var stor Parade, paa Nytorv saavel af Borgerskabet som det her garnisonerende Jnfanterieregiment. Hs. Excellence, Hr. Stiftsbefalingsmanden og øvrige Kongelige Embedsmænd vare nærværende. Under Fred og Rolighed var atter Landsfaderens Fødselsdag fremsteget, hvisaarsag, et velmeent og hjerteligt, tre Gange gientaget Hurra tungede fra Alles Læber. - Om Aftenen begyndte et Bal i Klubben Enigheden, som talrigt besøgt, vedvarede til den lyse Morgen. Det deilige Transparent, vor sindrige Kunstner Hr. Meyers Værk, tiltrak sig almindelig Beundring. Over Bordet blev Nationalsan, gen afsiungen. Hs. Excellence Hr. Stiftamtmanden, udbragte Kongens Skaal, og medens Kanonerne dundrede i den festlige Midnatstime, raabte hele Forsamlingen et lydeligt Hurra for Landets Fader. - J Torsdags Aftes festligholdtes Dagen af det Steinerske Skuespilselskab. Da Teppet rullede op, saae man et smagfuldt udpyntet og smukt illumineret Tempel, i hvis Baggrund var opreist Dannerkongens Büste. Hr. Skuespiller Bigum traadte beskeden frem for den særdeles talrige Forsamling, og tolkede i skiønne Ord de Følelser der sømmer sig enhver Dannerborger paa Kongens Fødselsdag. Hs. Majestæts Buste bekrandsedes af festligklædte Skuespillerinder og Skuespillere og et glædeligt Hurra gienlød fra Theater og Parterre. - I Gaar er i Høitidsdagen festligholdt af det dramatiske Selskab med Commedie og Bal. Forsamlingen var talrig, og ligesom Selskabet stedse udmærker sig ved Dannelse og Enighed, saaledes var ogsaa Glæden denne Gang ustrømtet og almindelig. Et Længe leve Kongen!" tonede over Bordet fra Alles Læber.
Aarhuus Stifts-Tidende, 1824-02-05
Viborg. Dannerigets almene Festdag den 28de Januar, paa hvilken den elskede Landsfader Hs. Majestæt Kong Frederik den Sjette fyldte sit 56de Aar, mindedes og her i Cimbriens gamle Stad. Om Morgenen den 28de som og om Aftenen lod Borgervæbningens Janitskarmusik sig høre i Byens Gader. Samme Aften var Bal hos Hr. Hagemann, hvorved Hs. Majestæt Kongens, Hs. Majestæt Dronningens og Kongefamiliens Skaaler udbragtes under Afsyngen af en til Dagshøitiden af Hr. Cancellieraad Borgemester, Gundelach forfattet Sang. Om Løverdagen gaves paa Privattheatret Laura, med en Epilog i Dagens Anledning, forfattet og fremsagt af Hr. Cancellieraad Borgemester Gundelach. Theatret var dekoreret med en transparent Støtte med Jnskription, omgivet af Faner. Det hele endtes med Tilskuernes Vivattraab for Danmarks Konge og Dronning. Om Søndagen den 1ste Febr. holdtes Borgerbal paa Raadhuset, hvor omtrent 300 Personer af alle Stænder glædede sig til den lyse Dag.
Aarhuus Stifts-Tidende, 1824-02-05
Randers. Vor allernaadigste Konges Fødselsdag feiredes ved flere Festiviteter baade i Klubber og private Kredse. Om Middagen var stor Parade paa Excerceerpladsen saavel af det her garnisonerende Militair som af de borgerlige Korpser. Om Aftenen saaes nogle Transparenter, passende til Dagens Høitid. Veile. Ogsaa her feiredes vor elskede Konges Fødselsdag ved adskillige Festiviteter. Om Morgen og Aften musicerede Borgernes Janitskarmusik i Gaderne.
Aarhuus Stifts-Tidende, 1824-02-05
Fra Kjøbmand Gluds Jagt blev der ved Solens Op- og Nedgang foret 9 Salutskud. Curasseer-Eskadronen, paraderede paa Torvet, og om Aftenen var der Bal. Gud velsigne Kongen og skjænke ham endnu mange lykkelige Dage, var Alles Ønske. Aarhuus Kirkenyt.
Aarhuus Stifts-Tidende, 1824-02-05
Døbte i Domkirken: Snedkermester Mundt en Søn, Philip Frederik, Fadderne: Mad. Nielsen, Jfr. Clausen, Capitain Elmquist, Kjøbm. Bang og Gieding. - Afskediget Capitain v. Rodtwitt en Søn, Thomas Theodorus, Fadd. Frue Scholten, Frøken Munch, Ritmester v. Juel, Ritmest. v. Riis, Krigscommissair Storm, Hospitalsforstander Rasmussen. - Pr. Lieutn. v. Lousen en Datter, Jda Louise Amalia Nicoline Ludovico, Fadd. Frue Seidelin, Jfr. Reddelien, Oberstl. v. Wildenrath, Major v. Poulsen, Major v. Gæhler, Justitsraad Clemmensen, Ritmester v. Juel, Capitain Elmquist.
Aarhuus Stifts-Tidende, 1824-02-05
J Fruekirke, Skomager Lundum en Søn, Jens Peter, Fadderne: Pigerne Karen Laursdatter og Ane Rasmusdatter, Giørtler Fugl, Skræder Jversen, og Sadelmager Baes. - Dagleier Nygaard en Søn, Søren Nicolai, Fadd.: Pigerne Maren Knudsdatter, og Mette Marie Køster, Høker J. Broberg, Jacob Blegmand og Jørgen Blegmand.
Aarhuus Stifts-Tidende, 1824-02-05
Copulerede. Søren Pedersen Brahm og Cathrine Marie Buurmann. - Skipper Rasmus Molboe og Jfr. Else Schaarup. - Tienestekarl Niels Nielsen og Pigen Kirsten Pedersdatter. - Tienestekarl Jochum Clausen og Pigen Else Marie Pedersdatter.
Aarhuus Stifts-Tidende, 1824-02-05
Afskediget Premierlieutnant og Forstander for Hansted, Hospital, Andreas Carl Wilhelm v. Norup og Frøken Caroline Eleonora Birch. - Guldsmedsv. Hans From Høegh og Jfr. Ane Dorthea Bech. - Kleinsmedmester Jens Christensen fra Ebeltoft og Pigen Hansine Soelberg. Ordgaade. Hvi siunge saa festligt i Fredriks Nord de Musernes jublende Sønner: Hvi stige de Toner saa høit fra Jord med Hjerternes frommeste Bønner: i Snart Laurbar J plante paa Heltens Støv og Runer paa Gravstene ridse nu binde I Krandse af Egeløv at slynge om Yndlingens Isse. Saa glade i Lundenes Skyggefavn. med Møer I svæve i Dandsen -men siger mig Skialde, hvis er det Narn, som glimrer i Egeløvskrandsen: Vil Du vide hvem vi Krandsen binde, hvem vi offte Harpens Toneklang: hør da nøie til, saa skal Du finde Svaret i vor fælleds Jubelsang: De første 6. Dig et Lys i Nattens Mulm jeg tændte, Som bestraaler Veien til Din Grav, hvis ei dette Lys i Mørket brændte: gik Du vildsom over Livets Hav. 5. 6. og 7de. Vandrer! Fundet mig, naar Stiernen smiler, trygt og roligt følger Du mit Spor, men, i Natten tabt, Du vildsom iler, stirrer ængstligt mod den mørke Jord. 9. S. og 6te. Stolt min Kæmpekrop fra Jorden haver jeg mod Stiernehærens lyse Ring; 1 Aldrig saae jeg Solen, skiønt jeg svæver evigt Jordens grønne Kreds omkring. Alle Ni. Medens Harpen over Danas Øer, tolker Millioners Kjerlighed, smillende i faure Himmelmøer svæve venligt over mine Fjed. Grønholtz.
Aarhuus Stifts-Tidende, 1824-02-05
Bekiendtgiørelser. Ved den til den 16de d. M. berammede Auction, paa Rosenholm bliver tillige solgt circa 45 Tdr. Rug 130 Tdr. Byg og 90 Tdr. Havre at levere i Aarhuus, og 10 Tdr. Rug, 51 Tdr. Byg og 47 Tdr. Havre at levere i Randers, hvilket herved til de Lysthavendes Efterretning bekjendtgjøres. Rougsøe, Sønderhald og Østerliisberg Herredsfogderie i Randers, den 25de Jan. 1824. A. L. Reiersen.
Aarhuus Stifts-Tidende, 1824-02-05
Efter Begjering af Skifteretten i afdøde Proprietair Mønsteds Stervboe, bliver Gaarden Frederichslund, beliggende i Koed Sogn, staaende for Hartkorn, Ager og Eng 9 Tdr. 3 Fdkr. 1 Alb. og Skovskyld 2 Skpr., opraabt til Bortsalg, enten samlet eller i Parceller, ved en eneste Auction, som afholdes paa Gaarden selv, Torsdagen den 26de Februar om Formiddagen Kl. 11 slet, efter de Conditioner, som forinden kunne erfares hos Hr. Overanditeur Stockfleth, i Ebeltoft. Rougsøe, Sønderhald og Østerliisberg Herredsfogderie i Randers, den 26de Jan. 1824. A. L. Reiersen.
Aarhuus Stifts-Tidende, 1824-02-05
Onsdagen den 11te Febr. først. Kl. 11 Formiddag, bliver det Stervboet efter afgangne Enke Mette Cathrine Schalstrup fød Birch tilhørende og paa Adelgade her i Byen under Matr. No. 220 beliggende : Huus efter vedkommende Arvingers Begiæring bortsolgt : ved en eneste Auction, som afholdes i Stervbohuset. Torsdagen den 12te Febr. næstefter Kl. 9, Formiddag, bliver ligeledes Stervboets betydelige Jndboe og Løsøre, bestaaende af: Guld, Sølv, Sengeklæder, Linned, Meubler, Kiøkkentøi m. v. bortsolgt ved offentlig Auction sammesteds. Auctionen fortsættes, om fornødent giøres, Fredagen den 13de Febr. Lysthavende indbydes. Ebeltoft, den 15de Jan. 1824. Stockfleth.
Aarhuus Stifts-Tidende, 1824-02-05
Efter vedkommende Udlægshavers Begiæring bliver en Parcel med paaværende Bygninger, Torlykke kaldet, af Møllerup Hovedgaards Jorder, beliggende i Feldballe Sogn, Sønder Herred, og tilhørende Eieren af Møllerup, Hr. Capt. Müller, stillet til 3de offentlige Auctioner for ved 3die Auction til den Høistbydende at bortsælges. Parcellen har Ager og Engs Hartkorn 8 Tdr. 4 Skpr. 1 Fdkr. 1 Alb. og Skovskyld 1 Td. 3 Fdkr. 2 Alb., alt frie Hovedgaardstaxt. Alle 3 Auctioner holdes paa Ebeltoft Raadstue efterfølgende Dage, hver Dags Formiddag Kl. 11, nemlig: 1ste Auction, Mandagen den 23de Febr., 2den dito dito den 8de Marts, 3die dito Tirsdagen den 23de dito førstk. Lysthavende indbydes og Panthaverne tiener dette i Overeensstemmelse med Placaten af 22de April 1817 til Efterretning. Ebeltoft, den 22de Jan. 1824. Stockfleth.
Aarhuus Stifts-Tidende, 1824-02-05
Ved offentlig Auction, som afholdes Tirsdagen den 24de Febr. førstk. Kl. 11 om Formiddagen, bliver Hovedgaarden Demstrup i Raabye Sogn, Gierler Herred, Randers Amt, opbuden til Bortforpagtning i 10 Aar fra 1ste Mai 1824. Gaardens Bygninger bestaaer af Egebindingsværk og murede Vægge, i vel vedligeholdt Stand; Borgergaarden udgiør 3 Fløie, er teglhængt og indrettet til en beqvem Bopæl. Jorderne, der ere matriculerede til 56 Tdr. 6 Skpr. Hartkorn Hovedgaardstaxt, ere deels sandige, deels gode Muld Jorder. Til Gaarden kan saaes 36 til 46 Tdr. Rug, 20 til 24 Tdr. Byg, 70 til 80 Tdr. Havre og 8 til 10 Tdr. Boghvede. Af Høe avles omtrent 300 Læs aarlig. Til Besætning udfordres 16 a 18 Heste, 120 a 130 Fækreature og 130 Faar. 3 Afbyggere forrette 100 Arbeidsdage til Gaarden. Conditionerne til Forpagtningen ligge til Eftersyn hos Hr. Landvæsenscommissair Andersen i Randers. Endnu bemærkes, at Auctionen holdes paa selve Gaarden. Mariager, den 22de Jan. 1824. Schiøb.
Aarhuus Stifts-Tidende, 1824-02-05
J Følge Forligelsescommissionens Forlig, og derefter passeret Udlæg, bliver Hovedgaarden Grauballegaard i Hids Herred, Viborg Amt, staaende for contribuabel Hartkorn 12 Tdr. 4 Skpr. 3 Fdkr. og Skovskyld 3 Skpr. 1 Alb., med dens tilhørende Andeel Konge- og Kirke=Tiender af Svostrup Sogn, og Nissen, Bye i Lemming Sogn, stillet til 3de efter hinanden holdende Auctioner. 1ste Gang, Onsdagen den 25de Febr., 2den dito, dito den 10de Marts, og 3die dito, dito den 24de dito, næstk., hver Dags Formiddag Kl. 10, de 2de første Gange paa Lysgaard og Hids Herreders Contoir, men sidste Gang paa Gaarden selv. Gaarden er bekiendt for sine tilliggende gode Jorder, og for dens til Afsætning gunstige Beliggenhed i Nærheden af den seilbare Gudens Aae. Bygningerne ere særdeles gode, og til Gaarden hører et betydeligt Teglværk. Conditionerne ere til Eftersyn hos Hr. Capitain Ridder Hagerup i Kiøbenhavn, og hos Hr. Landsoverretsprocurator Møller i Viborg. Lysgaard og Hids Herreders Contoir den 15de Januar 1824. Holstein.
Aarhuus Stifts-Tidende, 1824-02-05
Da de ved Forpagtnings=Auctionerne over: Scheel og Schjervad Hovedgaarde, den 23de f. M. gjorte Bud ikke er approberet, saa bliver, ifølge det Kongelige Rentekammers Ordre af 17de d. M., atter prøvet offentlig Auction over bemeldte 2de Hovedgaarde med underliggende Tiender og tillagt Hoverie, til Bortforpagtning, her paa Gaarden, Torsdagen den 26de Februar d. A., overeensstemmende med de ved sidste Auctioner kundgjorte Conditioner, og i Henhold til de i de offentlige Tidender forhen indførte Bekjendtgjørelser, som indeholde Forklaring, om Eiendommenes Beskaffenhed og hvor Conditionerne findes henlagt til Læsning.